

**Obec Krížová Ves**

**Z á p i s n i c a zo  4. riadneho zasadnutia Obecného zastupiteľstva v Krížovej Vsi konaného 23. júna 2023**

**Otvorenie: 18,30 hod.**

**Ukončenie: 20,00 hod.**

**P r í t o m n í :**

 **- poslanci: 8** (Bujňák, Bujňáková, Gažiková, Horváth, Bc. Horváthová, Mgr. Malák, Ing., Mgr. Venglik, Bc. Židek)

 **- ospravedlnení poslanci: 1** ( Grivalský)

 **Ostatní prítomní: 2** (Ing. Novajovský, Rezničáková)

 **P r o g r a m :**

1. Otvorenie zasadnutia obecného zastupiteľstva
2. Kontrola plnenia uznesení
3. Žiadosť o odkúpenie pozemku – Magdaléna Dudušová, č. 130
4. Návrh záverečného účtu za rok 2022
5. Správa audítora k individuálnej účtovnej závierke za rok 2022
6. Správa audítora ku konsolidovanej účtovnej závierke za rok 2022
7. Rôzne
8. D i s k u s i a
9. Návrh uznesení
10. Z á v e r

**K bodu 1 programu:**

 Rokovanie zasadnutia Obecného zastupiteľstva v Krížovej Vsi otvoril a viedol starosta obce p. Jozef Grivalský.

Za overovateľov zápisnice boli určení:

Bc. Židek Peter Bujňák Pavol

**K bodu 2 programu:**

Správu o plnení uznesení od posledného zasadania OZ podal starosta. Poslanci vzali túto správu ako informatívnu.

 **K bodu 3 programu:**

Starosta obce predložil poslancom žiadosť p. Magdalény Dudušovej o odkúpenie pozemku na ktorom má vlastnícky podiel obec a ktorý susedí s jej pozemkom,. Poslanci túto žiadosť odmietli z dôvodu, že na predmetnom pozemku už došlo zo strany p. Dudušovej k svojvoľnej výstavbe drobnej stavby – oplotenia bez súhlasu obce a poslanci nesúhlasia so skutkovým stavom a budú požadovať odstránenie tejto čiernej stavby.

Starosta obce otvoril rozpravu k tomuto bodu programu. Keďže poslanci jednomyseľne odmietli túto žiadosť a nevzniesli žiadne ďalšie pozmeňujúce návrhy, starosta rozpravu ukončil a dal o tejto žiadosti hlasovať.

Hlasovanie o predloženom návrhu :

Za : 0 Proti : 8 Zdržalo sa : 0 Neprítomní: 1

Poslanci obecného zastupiteľstva v Krížovej Vsi tento bod programu : **Neschválili**

**Uznesenie č. 23/2023**

**K bodu 4 programu:**

Návrh záverečného účtu za rok 2022 predložila poslancom účtovníčka obce p. Rezničáková. K predmetnému návrhu sa vyjadril aj hlavný kontrolór obce Ing. Novajovský, ktorý poslancom odporučil predmetný návrh schváliť bez výhrad. Následne starosta otvoril rozpravu k tomuto bodu programu.

Keďže k návrhu neboli vznesené žiadne pozmeňujúce návrhy, starosta obce rozpravu k tomuto bodu programu ukončil a dal hlasovať.

Hlasovanie o predloženom návrhu :

Za : 8 Proti : 0 Zdržalo sa : 0 Neprítomní: 1

Poslanci obecného zastupiteľstva v Krížovej Vsi tento bod programu : **Schválili.**

**Uznesenie č. 24/2023**

**K bodu 5 programu:**

Starosta obce predložil poslancom správu audítora k individuálnej účtovnej závierke za rok 2022. Následne otvoril rozpravu k tomuto bodu programu.

Keďže k návrhu neboli vznesené žiadne pozmeňujúce návrhy, starosta obce rozpravu k tomuto bodu programu ukončil a dal hlasovať.

Hlasovanie o predloženom návrhu

Za: 8 Proti: 0 Zdržal sa : 0 Neprítomní: 1

Poslanci obecného zastupiteľstva Krížovej Vsi tento bod programu: **Schválili**

**Uznesenie č. 25/2023**

**K bodu 6 programu:**

 Starosta obce predložil poslancom správu audítora ku konsolidovanej účtovnej závierke za rok 2022. Následne otvoril rozpravu k tomuto bodu programu.

Keďže k návrhu neboli vznesené žiadne pozmeňujúce návrhy, starosta obce rozpravu k tomuto bodu programu ukončil a dal hlasovať.

Hlasovanie o predloženom návrhu

Za: 8 Proti: 0 Zdržal sa : 0 Neprítomní: 1

Poslanci obecného zastupiteľstva Krížovej Vsi tento bod programu: **Schválili**

**Uznesenie č. 26/2023**

**K bodu 7 a 8 programu:**

 Návrh na zmenu rozpočtu na presun miezd na projekty NP PRIM a TSP vo výške 69 584,-- € a presun finančných prostriedkov z cestnej dopravy na verejnú zeleň vo výške 10 000, -- € predložila poslancom účtovníčka obce p. Rezničáková. Následne starosta otvoril rozpravu k tomuto bodu programu.

Keďže k návrhu neboli vznesené žiadne pozmeňujúce návrhy, starosta obce rozpravu k tomuto bodu programu ukončil a dal hlasovať.

Hlasovanie o predloženom návrhu :

Za : 8 Proti : 0 Zdržalo sa : 0 Neprítomní: 1

Poslanci obecného zastupiteľstva v Krížovej Vsi tento bod programu : **Schválili.**

**Uznesenie č. 27/2023**

# Návrh na predĺženie platnosti aktuálneho Programu hospodárskeho a sociálneho rozvoja obce Krížová Ves na obdobie 2015-2020 a to na obdobie do schválenia nového Programu hospodárskeho a sociálneho rozvoja Obce Krížová Ves na roky 2021-2030, najneskôr však do 31.12.2024.

Keďže k návrhu neboli vznesené žiadne pozmeňujúce návrhy, starosta obce rozpravu k tomuto bodu programu ukončil a dal hlasovať.

Hlasovanie o predloženom návrhu :

Za : 8 Proti : 0 Zdržalo sa : 0 Neprítomní: 1

Poslanci obecného zastupiteľstva v Krížovej Vsi tento bod programu : **Schválili.**

**Uznesenie č. 28/2023**

V diskusii starosta obce oboznámil poslancov o plánovaných aktivitách, ktoré obec v rámci svojho rozvoja plánuje realizovať v najbližšom období letných mesiacov (výstavba zberného dvora v obci, výstavba parkovacích miest vo viacerých lokalitách obce, dokončenie rekonštrukcie interiéru kaštieľa, či renovácia kamerového systému v obci). Taktiež informoval poslancov o záveroch prijatých na rokovaní investičnej a rozvojovej komisie a školskej komisie.

Ďalej starosta poslancov oboznámil, že výstavba materskej škôlky je vo finálnej fáze, nakoľko novopostavená budova úspešne prešla kolaudačným konaním zo strany zainteresovaných orgánov štátnej správy a prebiehajú už len dokončovacie práce v exteriéri budovy škôlky.

Starosta tiež reflektoval na požiadavky občanov, ktorí žiadajú obec o opätovné vytvorenie miestnej poriadkovej služby v obci, pretože sa množia sťažnosti občanov na nedodržiavanie verejného poriadku najmä v poobedných a večerných hodinách na verejných priestranstvách. Starosta teda informoval poslancov o zámere zriadiť v najbližšom období takúto službu. Tieto informácie vzali poslanci na vedomie.

 Zasadnutie obecného zastupiteľstva ukončil starosta obce poďakovaním poslancom a ostatným prítomným za účasť.

Zapísal: Mgr. Sebastián Malák Jozef Grivalský

 starosta obce

Overovatelia zápisnice:

Bc. Peter Židek ................................................

Pavol Bujňák ................................................